Menama

Menama (arba Manama, ) – Bahreino sostinė ir didžiausias miestas. Miestas yra salos šiaurėje, šalia Persijos įlankos. 147,1 tūkst. gyventojų (2007; apie trečdalis visų Bahreino gyventojų). Ekonomika remiasi nafta ir jos perdirbimu, laivų statyba, žvejyba ir perlų gavyba.

1986 m. Menamoje įsteigtas Bahreino universitetas.

Į šiaurę nuo Menamos, Muharako (al-Muharraq) saloje yra tarptautinis Bahreino oro uostas.

Istorija 

Musulmonų kronikose Menama pirma sykį paminima 1345 m. 1521 m. miestą užėmė portugalų jūrininkai, 1602 m. – Persija. Nuo 1783 m. Bahreiną su trumpomis pertraukomis valdo Chalifų (al-Khalifa) dinastija. 1958 m. Menama paskelbta laisvuoju uostu. 1971 m. tapo nepriklausomo Bahreino sostine.

Sostinės
Bahreino miestai